cyanic-selkie/wikianc huggingface dataset:
ไมคอป
กลุ่มชาติพันธุ์
กลุ่มชาติพันธุ์ในเมือง (ข้อมูลปี ค.ศ. 2010): กลุ่มชาติพันธุ์อื่นๆ ได้แก่ เชเชน, ดาเกสถาน และ ตาตาร์ มีความตึงเครียดด้านชาติพันธุ์ระหว่างชาวมุสลิมอาดีเก้กับชาวรัสเซีย โดยทั้งสองชุมชนอธิบายว่า ตนถูกถูก "แบ่งแยกอย่างรุนแรง"
อิมัลชัน
อิมัลชัน (emulsion, ) เป็นคอลลอยด์ประเภทหนึ่ง เกิดจากของที่ละลายเข้ากันเป็นเนื้อเดียวไม่ได้สองชนิดขึ้นไป โดยทำให้แตกตัว โดยตัวหนึ่งเป็นอนุภาคคอลลอยด์ (dispered phase) อีกตัวหนึ่งเป็นส่วนเนื้อเดียว (continuous phase) เรียกสารที่แตกตัวว่า ตัวกระทำอิมัลชัน (emulsifier)
สถานีรถไฟหลักเบรเมิน
สถานีรถไฟหลักเบรเมิน (Bremen Hauptbahnhof) เป็นสถานีรถไฟหลักในเมืองเบรเมิน ทางตอนเหนือของประเทศเยอรมนี เป็นสถานีที่มีความสำคัญในรัฐเบรเมิน เนื่องจากเป็นจุดผ่านของรถไฟไปยังเมืองเมืองใหญ่อื่น ๆ มีขบวนรถไฟ 510 ขบวนต่อวัน ผู้โดยสาร 100,000 คนต่อวัน มีจำนวน 9 ชานชาลาราง ติดตั้งระบบไฟฟ้าตั้งแต่ ค.ศ. 1964 โดยภายในสถานีเป็นศูนย์การค้าในตัว
จูบิลี (การ์ตูนช่อง)
จูบิเลชัน "จูบิลี" ลี (Jubilation Jubilee Lee) เป็นตัวละครวีรสตรีของบริษัทมาร์เวลคอมิกส์ เป็นตัวละครในเรื่องเอ็กซ์เมน จูบิลีเป็นมนุษย์กลายพันธุ์ มีพลังที่ทำให้สามารถผลิตเคลื่อนพลาสมอยด์ออกมาจากมือได้ มักใส่เสื้อเทรนช์โค้ตสีเหลือง
ประธานาธิบดีคีร์กีซสถาน
ประธานาธิบดีคีร์กีซสถาน หรือเรียกอย่างเป็นทางการว่า ประธานาธิบดีแห่งสาธารณรัฐคีร์กีซ (Кыргыз Республикасынын Президенти; Президент Киргизской Республики) เป็นประมุขแห่งรัฐและหัวหน้ารัฐบาลของประเทศคีร์กีซสถาน มีอำนาจสั่งการฝ่ายบริหารของรัฐบาลแห่งชาติ เป็นผู้บัญชาการทหารสูงสุดของกองทัพคีร์กีซ และยังเป็นหัวหน้าสภาความมั่นคงแห่งชาติด้วย
ตามรัฐธรรมนูญ ประธานาธิบดี "เป็นสัญลักษณ์ของเอกภาพระหว่างประชาชนกับอำนาจรัฐ และเป็นผู้ค้ำประกันรัฐธรรมนูญของสาธารณรัฐคีร์กีซ ของปัจเจกบุคคลและพลเมือง"
ตำแหน่งประธานาธิบดีก่อตั้งขึ้นในปี 2533 แทนที่ตำแหน่งประธานสภาสูงสุดของสหภาพโซเวียตที่มีอยู่ในรูปแบบต่าง ๆ ตั้งแต่ปี 2479 ในขณะที่คีร์กีซสถานยังเป็นสาธารณรัฐสังคมนิยมโซเวียตคีร์กีซ
ผู้ดำรงตำแหน่งที่มาจากเลือกตั้งเป็นคนแรกคืออัสการ์ อากายิฟ ซึ่งดำรงตำแหน่งตั้งแต่เดือนตุลาคม พ.ศ. 2533 จนถึง 24 มีนาคม พ.ศ. 2548 ในเดือนกรกฎาคม พ.ศ. 2548 กูร์มันเบก บากียิฟ ก็ได้รับเลือกให้ดำรงตำแหน่งต่อมา และได้รับเลือกอีกครั้งในปี 2552 แต่การจลาจลครั้งใหญ่ในเดือนเมษายน 2553 ทำให้เขาต้องลาออกและหนีออกจากประเทศ ในเดือนเมษายน 2553 โรซา โอตุนบาเยวา ได้รับเลือกให้ดำรงตำแหน่งเป็นหัวหน้ารัฐบาลชั่วคราว เธอเข้ารับตำแหน่งอย่างเป็นทางการเมื่อวันที่ 3 กรกฎาคม พ.ศ. 2553 โดยดำรงตำแหน่งประธานาธิบดีในวาระที่จำกัดจนกว่าจะมีการจัดการเลือกตั้ง อัลมัซเบก อาตัมบายิฟ ได้รับเลือกในการเลือกตั้งประธานาธิบดีคีร์กีซสถานในปี 2554 และดำรงตำแหน่งต่อจากโอตุนบาเยวาในวันที่ 1 ธันวาคมของปีนั้น
เมื่อวันที่ 16 ตุลาคม พ.ศ. 2560 โซโรนบัย เจนเบกัฟ อดีตนายกรัฐมนตรี ได้รับเลือกให้เป็นประธานาธิบดีของประเทศ เขาเข้ารับตำแหน่งเมื่อวันที่ 24 พฤศจิกายน พ.ศ. 2560 ต่อมาในวันที่ 15 ตุลาคม พ.ศ. 2563 เจนเบกัฟลาออกหลังจากเหตุการณ์ความไม่สงบเกี่ยวกับการเลือกตั้งรัฐสภาเมื่อวันที่ 4 ตุลาคม ทำให้นายกรัฐมนตรีซาดือร์ จาปารัฟ รักษาการในตำแหน่งประธานาธิบดีก่อนที่รัฐสภาจะรับรองให้เขาเป็นประธานาธิบดีในวันที่ 16 ตุลาคม
ซาดือร์ จาปารัฟ เป็นประธานาธิบดีคนที่ 6 และคนปัจจุบันของคีร์กีซสถาน ดำรงตำแหน่งตั้งแต่วันที่ 28 มกราคม พ.ศ. 2564
ปรัชญาปารมิตาหฤทัยสูตร
ปรัชญาปารมิตาหฤทัยสูตร (प्रज्ञापारमिताहृदय ; 摩訶般若波羅蜜多心經; 般若波羅蜜多心経; བཅོམ་ལྡན་འདས་མ་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོ) คือพระสูตรที่สำคัญและเป็นที่นิยมยิ่งในพุทธศาสนาฝ่ายมหายาน ชื่อ "ปรัชญาปารมิตาหฤทัยสูตร" มีความหมายตามตัวอักษรว่า "พระสูตรอันเป็นหัวใจแห่งปฏิปทาอันยวดยิ่งแห่งความรู้แจ้ง" ในภาษาอังกฤษมักแปลโดยสังเขปว่า "หฤทัยสูตร" (The Heart Sūtra) พระสูตรนี้มักได้รับการยอมรับว่าเป็นพระสูตรที่มีผู้รู้จักและนิยมที่สุดมากกว่าพระสูตรใดของพุทธศาสนา
รายละเอียด
ปรัชญาปารมิตาหฤทัยสูตรจัดอยู่ในพระสูตรหมวดปรัชญาปารมิตาของพระไตรปิฎกฝ่ายมหายาน และถือเป็นพระสูตรฝ่ายมหายานที่โดดเด่นที่สุดในหมวดนี้ เช่นเดียวกับวัชรเฉทิกปรัชญาปารมิตาสูตร
ปรัชญาปารมิตาหฤทัยสูตรเป็นออกเป็นโศลกภาษาสันสกฤตจำนวน 14 โศลก แต่ละโศลกมี 32 อักขระ ส่วนพระสูตรที่ได้รับการแปลเป็นภาษาจีนโดยพระเสวียนจั้ง (ถังซำจั๋ง) มีทั้งหมด 260 ตัวอักษรจีน ในภาษาอังกฤษมักแปลออกมาได้จำนวน 16 บรรทัด จำนับเป็นพระสูตรในหมวดปรัชญาปารมิตาที่มีขนาดกระชับที่สุด เนื่องจากพระสูตรในหมวดนี้มักมีขนาดยาว ที่ยาวที่สุดมีจำนวนถึง 100,000 โศลก ทั้งนี้ เกเช เคลซัง กยัตโซ คณาจารย์ด้านพุทธศาสนาฝ่ายทิเบตได้ให้กถาธิบายเกี่ยวกับพระสูตรนี้ไว้ว่า
"สารัตถะแห่งปรัชญาปารมิตาสูตร (ปรัชาปารมิตาหฤทัยสูตร) มีขนาดสั้นมากเมื่อเทียบกับปรัชญาปารมิตาสูตรอื่น ๆ แต่พระสูตรนี้ได้บรรจุเอาไว้ซึ่งความหมายโดยนัยตรงและนัยประหวัดของพระสูตรขนาดยาวไว้ท้งหมด"
เอ็ดเวิร์ด คอนเซ (Edward Conze) ผู้เชี่ยวชาญด้านศาสนาพุทธได้จัดลำดับพระสูตรนี้ ให้อยู่ในลำดับที่ 3 ของทั้งหมด 4 ลำดับพัฒนาการของพระสูตรสายปรัชญาปารมิตา อย่างไก็ตาม พระสูตรนี้อาจมีช่วงลำดับพัฒนาการคาบเกี่ยวกับยุคที่ 4 เนื่องจากตอนท้ายของพระสูตรปรากฏคาถา (ซึ่งบางครั้งเรียกว่าธารณี) อันเป็นลักษณะของพัฒนาการของสายตันตระ ซึ่งเป็นพัฒนาการช่วงหลังสุดของพุทธศาสนา นอกจากนี้ ในบางกรณีพระสูตรดังกล่าวยังได้รับการจัดหมวดหมู่เข้าอยู่ในหมวดตันตระ ในพระไตรปิฎกสายทิเบตบางสาย คอนเซ ประเมินอายุของพระสูตรไว้ว่า น่าจะมีจุดกำเนิดอยู่ในช่วงปี ค.ศ. 350 แต่นักวิชาการบางคนคาดว่า น่าจะมีอายุเก่ากว่าถึง 2 ศตวรรษ อย่างไรก็ตาม จากการศึกษาเมื่อเร็ว ๆ นี้พบว่า ไม่สามารถประเมินอายุของพระสูตรได้เกินศตวรรษที่ 7
พระสูตรฉบับภาษาจีนมักนำมาสาธยายระหว่างประกอบพิธีทางศาสนาโดยพระภิกษุนิกายฉานในจีน เซนในญี่ปุ่น เกาหลี และเวียดนาม นอกจากนี้ ยังมีความสำคัญกับนิกายชิงงน โดยท่านคูไค ผู้ก่อตั้งนิกายนี้ในญี่ปุ่นยังได้รจนาอรรถกถาไว้ รวมถึงอีกหลายนิกายในศาสนาพุทธแบบทิเบตก็ยังศึกษาพระสูตรนี้อย่างยิ่งยวดอีกด้วย
พระสูตรนี้จัดอยู่ในกลุ่มพระสูตรจำนวนหยิบมือที่มิได้เป็นพุทธวจนะโดยตรง ในบางฉบับมีการเอ่ยถึงสมเด็จพระสัมมาสัมพุทธเจ้าทรงชื่นชมและรับรองวจนะของพระอวโลกิเตศวรโพธิสัตว์ อาทิ พระสูตรฉบับฝ่าเยว่ ที่มีอายุราวปีค.ศ. 735 อย่างไรก็ตาม การระบุถึงในส่วนนี้ ไม่ปรากฏในฉบับของพระถังซำจั๋ง ขณะที่ฉบับภาษาทิเบตมีขนาดยาวกว่า  กระนั้นก็ตาม ฉบับแปลภาษาทิเบตซึ่งพบที่ตุนหวงไม่ปรากฏอารัมภกถา ส่วนในพระไตรปิฎกฉบับภาษาจีนเก็บรักษาทั้งฉบับยาวและฉบับสั้น ซึ่งยังคงพบต้นฉบับในภาษาสันสกฤตทั้ง 2 ฉบับ
ชื่อพระสูตร
พระสูตรฉบับจื่อเฉียน ให้ชื่อไว้ว่า "ปัวญั่วปัวลัวมี เซินอีจ้วน" (般若波羅蜜[多]) หรือ "ปรัชญาปารมิตา ธารณี" ฉบับของพระกุมารชีพให้ชื่อไว้ว่า "มัวฮัวปัวญัวปัวลัวมี เซินอีจ้วน" (摩訶般若波羅蜜[多]) หรือ มหา ปรัชญาปารมิตา มหาวิทยา ธารณี ฉบับของพระเสวียนจั้ง (พระถังซำจั๋ง) เป็นฉบับแรกที่มีคำว่า "หฤทัย" (心) แทรกไว้ในชื่อพระสูตร
แม้ว่าโดยทั่วไปจะเรียกพระสูตรนี้ว่า พระสูตรหัวใจ หรือ Heart Sutra (心經) แต่คำว่า "สูตร" (經) มิได้ปรากฏในฉบับภาษาสันสกฤตแต่อย่างใด เพราะปรากฏเพียงว่า "ปรัชญาปารมิตาห์หฤทัย" ฉบับของพระเสวียนจั้งเป็นฉบับแรกที่มีการเติมคำว่า พระสูตรเข้าไป แม้ว่าจะไม่พบฉบับภาษาสันสกฤตฉบับใดที่พ่วงท้ายด้วยคำว่า "สูตร" หรือพระสูตร คำนี้ได้กลายเป็นคำที่พบได้เป็นปกติในฉบับภาษาจีน ภาษาทิเบต และภาษาอังกฤษ ทั้งนี้ ฉบับภาษาทิเบตบางฉบับเติมคำว่า "ภควตี" ต่อท้ายชื่อพระสูตร ตามความเชื่อเชิงบุคคลาธิษฐานเทศนาที่ว่า หลักธรรมปรัชญาปารมิตา หรือปัญญาบารมี มีรูปลักษณ์เป็นสตรี
ตัวบท
ผู้เชี่ยวชาญด้านศาสนาพุทธหลายท่าน แบ่งพระสูตรออกเป็นส่วนต่าง ๆ แตกต่างกันออกไปตามทัศนะของท่านเหล่านั้น แต่โดยสังเขปแล้วพระสูตรนี้พรรณนาถึงการบรรลุธรรมของพระโพธิสัตว์อวโลกิเตศวร อันเกิดจากการเพ่งวิปัสนาอย่างล้ำลึก จนบังเกิดปัญญา (ปรัชญา) ในการพิจารณาเล็งเห็นว่าสรรพสิ่งต่าง ๆ ล้วนว่างเปล่า และประกอบด้วยขันธ์ 5 (ปัญจสกันธะ) อันได้แก่ รูป เวทนา สัญญา (สังชญา) สังขาร (สังสการ) และวิญญาณ (วิชญาน)
ทั้งนี้ หัวใจหลักของพระสูตร ดังที่ระบุว่า "รูปคือความว่างเปล่า ความว่างเปล่าคือรูป รูปไม่อื่นไปจากความว่างเปล่า ความว่างเปล่าไม่อื่นไปจากรูป เวทนา สัญญา สังขาร วิญญาณก็ว่างเปล่า" นับเป็นแก่นแท้ของพุทธศาสนา เห็นแจ้งในรูปเป็นความว่างเปล่า เกิดมหาปัญญา เห็นแจ้งในความว่างเปล่าเป็นรูป เกิดมหากรุณา เมื่อเห็นแจ้งในรูปเป็นความว่างเปล่า ความยึดมั่นในอัตตาย่อมไม่มี ความหลงในสรรพสิ่งย่อมถูกทำลายไป ธรรมชาติแท้ของสรรพสิ่ง ก็บังเกิดขึ้นในจิต นั่นคือ มหาปัญญา ได้บังเกิดขึ้น และเมื่อได้เห็นแจ้งถึงความว่างเปล่าได้ กำเนิดรูป ความรัก ความเมตตากรุณาในสรรพสิ่งที่เป็นธรรมชาติแท้ย่อมบังเกิดขึ้น ความ เมตตากรุณาที่เกิดจากปัญญาจะไม่มืดบอด หลงไหล ความรักของพ่อและแม่ที่มีต่อลูกเป็น เช่นเดียวกัน
คาถา
จุดเด่นสำคัญของปรัชญาปารมิตาหฤทัยสูตร คือคาถาตอนท้ายพระสูตร ที่ว่า "คะเต คะเต ปารคะเต ปารสังคะเต โพธิสวาหา" หรืออาจแปลโดยคร่าวๆ ได้ว่า "จงไป จงไป ไปถึงฝั่งโน้น ไปให้พ้นโดยสิ้นเชิง บรรลุถึงความรู้แจ้ง หะเหวย!" อย่างไรก็ตาม ต้นฉบับในภาษาต่าง ๆ มักละไว้ ไม่แปลคาถานี้ ตามตำนานฝ่ายจีนระบุว่า คณาจารย์ชาวอินเดียที่เดินทางมาประกาศพระศาสนาในแผ่นดินจีน ไม่แปลคาถานี้เพราะท่านทราบดีว่า ไม่มีทางที่จะทำได้ และเป็นไปไม่ได้ที่จะอธิบายความนัยอันลี้ลับของคาถานี้ กล่าวกันว่า หากผู้ใดสาธยายคาถาในพระสูตรจนบังเกิดสมาธิขึ้น บัดนั้นความนัยอันลึกซึ้งของคาถาก็จะเปิดเผยขึ้นมาเอง
ขณะที่คณาจารย์ทิเบตตีความไปในแนวทางพุทธตันตระ โดยบางท่านตีความว่า คาถานี้ เป็นการแสดงถึงการเคี่ยวกรำบำเพ็ญบารมีของพระโพธิสัตว์ผ่านภพภูมิต่างๆ กล่าววคือ ภพภูมิชั้นมูลฐาน หรือสัมภารมรรค (คะเต คะเต) ผ่านถึงภาคแรกของภพภูมิแรก หรือประโยคะมรรค (ปารคะเต) ถึงภาคที่สองของภพภูมิแรกจนถึงภพภูมิที่สิบ หรือประโยคะแห่งสุญตาจนถึงภาวนามรรค (ปารสังคะเต) กระทั่งจนถึงภูมิที่สิบเอ็ด หรืออไศกษะมรรค (โพธิสวาหา) ดังที่ เกเช เคลซัง กยัตโซ ได้อธิบายไว้ในหนังสือ The New Heart of Wisdom ความว่า "คาถานี้ ซึ่งอยู่ในพากย์ภาษาสันสกฤต อธิบายการปฏิบัติตามแนวทางมหายานไว้อย่างเข้มข้นที่สุด ซึ่งเราจักบรรลุและโดยสมบูรณ์โดยผ่านปัญญาบารมี (ปรัชญาปารมิตา)
พระมหาคณาจารย์โพธิ์แจ้งและมหาวัชราจารย์โซนัมรินโปเช่ กล่าวว่า "คำสวดนี้เป็นคาถาหัวใจของปรัชญาปารามิตาสูตร เลียนคำมาจากสันสฤตโบราณ ฉะนั้นจึงไม่ขอแปลความหมาย บทธารณีในภาษาจีนได้จบเพียงเท่านี้ แต่ในสันสฤตได้มีอีกประโยคว่า ได้กล่าวปรัชญาปารามิตาสูตรจบแล้ว ในภาษาทิเบตมีการบรรยายที่มาของพระสูตร และ บท สรุปของพระสูตรนี้ ดังที่พระพุทธเจ้าได้ตรัสไว้ในสังยุตตนิกายว่า “ดูกรกัจจนะโลกนี้ติด อยู่กับสิ่งสองประการ คือ “ความมี”และ “ความไม่มี” ผู้ใดเห็นความเกิดขึ้นของสิ่งทั้งหลาย ในโลกตามความเป็นจริงและด้วยปัญญา “ความไม่มี”อะไรในโลกจะไม่มีแก่ผู้นั้น ดูก่อนกัจจนะ ผู้ใดเห็นความดับของสิ่งทั้งหลายในโลกตามความเป็นจริงและด้วยปัญญา “ความมี” อะไรในโลกจะไม่มีแก่ผู้นั้น”"
สถานีรถไฟหลักฮัมบวร์ค
สถานีรถไฟหลักฮัมบวร์ค (Hamburg Hauptbahnhof) เป็นสถานีรถไฟหลักแห่งหนึ่งในเยอรมนี ตั้งอยู่ในเมืองฮัมบวร์ค เปิดให้บริการในปี ค.ศ. 1906 เพื่อทดแทนสถานีเดิม มีจำนวนผู้โดยสารเฉลี่ย 450,000 คนต่อวัน ทำให้เป็นสถานีรถไฟที่มีผู้โดยสารมากที่สุดในเยอรมนี และอันดับที่ 3 ของยุโรป รองจากการ์ดูว์นอร์และการ์เดอชัตแล–เลอาลในกรุงปารีส ประเทศฝรั่งเศส
ในปี ค.ศ. 2008 สถานีนี้มีรถไฟทางไกลกว่า 720 ขบวน และเอ็ส-บาน 982 ขบวนต่อวัน
กีฬาทางอากาศในกีฬาแห่งชาติครั้งที่ 44
กีฬาทางอากาศในกีฬาแห่งชาติ ครั้งที่ 44 จัดแข่งขันที่องค์การบริหารส่วนตำบลวังเมือง อำเภอลาดยาว จังหวัดนครสวรรค์ กำหนดแข่งขันระหว่างวันที่ 12–20 ธันวาคม พ.ศ. 2558 มีการชิงชัยทั้งหมด 22 เหรียญทอง
เดปก
เดปก (Depok, ᮓᮦᮕᮧᮊ᮪, Depoc) เป็นเมืองในจังหวัดชวาตะวันตก ซึ่งมีพรมแดนติดกับกรุง จาการ์ตา และจังหวัดบันเติน
การศึกษา
มหาวิทยาลัยต่อไปนี้อยู่ใน เดปก:
โพ ดาเมรอน
ประวัติ
โพ ดาเมรอน เป็นนักบินยานอวกาศชาวมนุษย์เพศชาย เคยทำงานให้กับสาธารณรัฐใหม่ และต่อมาเข้าร่วมกับฝ่ายต่อต้านเมื่อครั้งที่เกิดความขัดแย้งกับปฐมภาคี เป็นบุตรของร้อยโทชารา เบย์และจ่าเคส ดาเมรอนซึ่งเคยร่วมงานกับพันธมิตรฟื้นฟูสาธารณรัฐ โพเดินตามรอยเท้าของมารดาผู้ล่วงลับโดยสมัครเข้าเป็นนักบินในสังกัดกองยานสาธารณรัฐใหม่ในฐานะผู้บัญชาการของฝูงบินเรเปียร์ เขาได้รับรู้ถึงความไม่เอาจริงเอาจังของสาธารณัฐใหม่ต่อการที่ปฐมภาคีฝ่าฝืนข้อตกลงกาแลกติก โพจึงละทิ้งสาธารณรัฐแล้วไปสมทบกับฝ่ายต่อต้านจนได้เป็นผู้ปฏิบัติการที่นายพลเลอา ออร์กานาเชื่อใจมากที่สุดคนหนึ่ง โพมีชื่อเรียกในขณะบังคับยานว่าแบล็กลีดเดอร์ ยานของเขาคือยานเอ็กซ์วิงไฟท์เตอร์รุ่นทีเจ็ดศูนย์ดัดแปลงพิเศษชื่อว่าแบล็กวัน
บทบาท
เมื่อความขัดแย้งระหว่างฝ่ายต่อต้านกับจักรวรรดิทวีความรุนแรงมากยิ่งขึ้น โพถูกส่งไปตามหาลอร์ ซาน เทคคาบนแจคคู ผู้ครอบครองส่วนหนึ่งของแผนที่เพื่อตามหาอาจารย์เจไดลุค สกายวอล์คเกอร์ผู้เป็นพี่ชายฝาแฝดกับนายพลเลอา โพถูกโจมตี ลอร์ ซาน เทคคาถูกสังหาร โพต้องฝากแผนที่เอาไว้กับแอสโตรเมคดรอยด์บีบีเอท ก่อนที่จะถูกปฐมภาคีจับตัวไป เขาหลบหนีออกมาได้ด้วยความช่วยเหลือของสตอร์มทรูปเปอร์ผู้แปรภักดิ์ เอฟเอ็น-2187 ซึ่งโพให้ชื่อใหม่ว่าฟินน์ จนสามารถเดินทางกลับมายังฐานทัพฝ่ายต่อต้านบนดาวเคราะห์ดะคาร์ได้สำเร็จ ระหว่างทางเขาขับยานไทไฟเตอร์ที่ขโมยมาแล้วยานตกลงบนดาวเคราะห์แจคคู และได้ช่วยเหลือฟินน์ เรย์ ฮัน โซโล และชิวแบคคา ด้วยการขับยานโจมตีทางอากาศ ระหว่างการรบบนทาโคดานา ต่อมายังได้ขับยานเข้าร่วมยุทธการฐานทัพสตาร์คิลเลอร์ เพื่อทำลายอาวุธยักษ์ หลังจากฐานทัพเสียหายไปบางส่วนจากผลงานของฮัน ฟินน์ เรย์ และชิวแบคคา โพเป็นผู้ยิงกระสุนที่ทำลายอาวุธสตาร์คิลเลอร์ และช่วยฝ่ายต่อต้านเอาไว้ได้สำเร็จ
เกาะระ
เกาะระ เป็นเกาะในตำบลเกาะพระทอง อำเภอคุระบุรี จังหวัดพังงา เป็นส่วนหนึ่งของพื้นที่ชุ่มน้ำเกาะระ-เกาะพระทอง ที่มีลักษณะภูมิประเทศเป็นชายฝั่งยุบตัว
พันธุ์ไม้และสัตว์
พันธุ์ไม้ที่พบได้แก่ บนเขาสูงมีต้นไม้หนาแน่น เช่น ไม้ตะเคียนสะย้า ตะเคียนชันตาแมว ไข่เขียว กระบาก ยูงหรือชนิดอื่น ๆ ไม่ว่าจะเป็นตีนเป็ดแดง ขนุนนกจิกนมหิน รัก ฯลฯ ด้านล่างรกทึบด้วยจำพวกหวาย ปาล์ม ไม้ไผ่ ไม้พุ่ม และเถาวัลย์ชนิดต่าง ๆ ส่วนพื้นที่เขาลาดชันเรื่อยลงมาถึงพื้นล่าง มีพรรณไม้เด่นเช่น ยางเสียน ยางมันหมู พะยอม ตะเคียนทอง ตะเคียนทราย เหรียง รักเขา มะปริง มะส้าน เลือดกวาง มะไฟป่าสกุลข่าลิง สกุลส้มกุ้ง กะพ้อ เตย ฯลฯ
เกาะระมีสัตว์ป่าและสัตว์ใกล้สูญพันธุ์จำนวนมาก จากการสำรวจเบื้องต้นพบว่า มีสัตว์เลี้ยงลูกด้วยนม เช่น กวางป่า หมูป่า ค่างแว่นถิ่นใต้ ลิงแสม อีเห็นธรรมดา นากใหญ่ขนเรียบ นิ่ม กระรอกท้องแดง กระรอกปลายหางดำ ค้างคาวแม่ไก่เกาะ บ่าง และหนูเกาะ
นกที่พบ ได้แก่ นกตะกรุม นกพญาปากกว้างท้องแดงนกเงือกกรามช้าง นกเงือกหัวหงอก เป็ดผีเสื้อเป็ดแดง นกกาน้ำเล็ก นกยางทะเล นกยางกรอกพันธุ์จีน นกยางโทนใหญ่ นกออก เหยี่ยวแดงนกอีก๋อยเล็ก นกหัวโตทรายเล็ก นกหัวโตทรายใหญ่ นกนางนวลแกลบท้ายทอยดำ นกกะปูดใหญ่ นกจาบคาหัวสีส้ม นกจาบคอสีฟ้า นกแก๊กนกกก นกนางแอ่นบ้าน นกนางแอ่นแปซิฟิกและอื่น ๆ รวม 106 ชนิด
สัตว์เลื้อยคลานพบ ตะกวด เหี้ย งูเหลือม งูพังกา งูลายสอใหญ่จิ้งเหลนบ้าน เต่าหับ เต่าดำ ที่น่าสนใจที่สุดคือเต่ามะเฟือง เต่าหญ้า และเต่าตนุ ที่จะขึ้นมาวางไข่ช่วงเดือนพฤศจิกายนถึงเดือนมกราคมของทุกปี
พันธุ์ปลาที่พบ เช่น ปลาสีเสียดปลากะพงข้างปาน ปลาตะกรับ ปลาปักเป้า ปลากระทุงเหวปากแดง ปลากะพงแดง ปลากดทะเล ปลาสีกุน รวมทั้งปลาที่อยู่ในแนวปะการังเช่น ปลาสิงโต ปลากะรังลายขวางจุดน้ำเงินปลากะพง ปลาผีเสื้อ ปลาสลิดหิน ปลาการ์ตูนส้มขาว ปลาขี้ตังเบ็ดฟ้า ฯลฯ
เตโอฟิล โกเดรียนู
เตโอฟิล โกเดรียนู (Teofil Codreanu; 1 กุมภาพันธ์ พ.ศ. 2484 – 10 มกราคม พ.ศ. 2559) เป็นนักฟุตบอลชาวโรมาเนีย ผู้ซึ่งเล่นให้กับสโมสรฟุตบอลราปิดบูคูเร็ชต์และฟุตบอลทีมชาติโรมาเนียในตำแหน่งกองกลางตัวรุก
กล้องโทรทรรศน์เชิงแสง
กล้องโทรทรรศน์เชิงแสง (optical telescope) เป็นกล้องโทรทรรศน์ประเภทหนึ่งที่ทำงานกับแสงในช่วงคลื่นที่ตามนุษย์มองเห็นเป็นหลัก ทำหน้าที่รวบรวมแสงเข้าที่จุดโฟกัสเพื่อสร้างภาพขยาย อาจใช้สำหรับการสังเกตการณ์ด้วยตาโดยตรง หรือเพื่อสร้างภาพถ่าย หรืออาจบันทึกข้อมูลโดยผ่านเซนเซอร์รูปภาพ
กล้องโทรทรรศน์เชิงแสงมีสามประเภทหลักโดยแบ่งตามโครงสร้าง ดังนี้:
ความสามารถในการแยกแยะรายละเอียดภายในภาพของกล้องโทรทรรศน์เชิงแสงนั้นสัมพันธ์โดยตรงกับเส้นผ่านศูนย์กลาง (หรือ รูรับแสง) ของ เลนส์ใกล้วัตถุ (เลนส์หลักหรือกระจกที่รวบรวมและโฟกัสแสง) และความสามารถในการรวบรวมแสงนั้นสัมพันธ์กับพื้นที่ของเลนส์ใกล้วัตถุ ยิ่งเลนส์ใกล้วัตถุมีขนาดใหญ่ กล้องโทรทรรศน์จะรวบรวมแสงได้มากขึ้น และให้รายละเอียดที่ละเอียดยิ่งขึ้น
กล้องส่องทางไกล เช่น กล้องตาเดียว และ กล้องสองตา นั้นถือเป็นกล้องโทรทรรศน์เชิงแสง ซึ่งนอกจากจะใช้ในดาราศาสตร์เชิงสังเกตการณ์แล้ว ยังอาจถูกใช้สำหรับกิจกรรมกลางแจ้ง เช่น ปักษีวิทยา การเดินอากาศ การล่า การสอดแนม และกิจกรรมในร่มหรือกึ่งกลางแจ้ง เช่น การชมศิลปะการแสดงหรือกีฬา
กาชาดเยอรมัน
กาชาดเยอรมัน (Deutsches Rotes Kreuz, ) หรือ เดแอร์คา (DRK) เป็นสภากาชาดแห่งชาติในประเทศเยอรมนี
ด้วยสมาชิก 4 ล้านคน กาชาดเยอรมันจึงเป็นสภากาชาดที่ใหญ่เป็นอันดับสามของโลก กาชาดเยอรมันให้บริการที่หลากหลายทั้งในและนอกประเทศเยอรมนี กาชาดเยอรมันให้บริการโรงพยาบาล 52 แห่ง, การดูแลผู้สูงอายุ (สถานพยาบาลกว่า 500 แห่ง และเครือข่ายการพยาบาลผู้ป่วยฉุกเฉินสำหรับผู้สูงอายุ ที่ครอบคลุมทั่วประเทศ), การดูแลเด็กและเยาวชน (เช่น โรงเรียนอนุบาล 1,300 แห่ง, บริการด้านสังคมสำหรับเด็กอย่างเต็มรูปแบบ) กาชาดเยอรมันยังให้บริการโลหิต 75 เปอร์เซ็นต์ในเยอรมนี และ 60 เปอร์เซ็นต์ของบริการการแพทย์ฉุกเฉินในประเทศเยอรมนี เช่นเดียวกับการฝึกอบรมการปฐมพยาบาล นอกจากนี้ สำนักงานใหญ่ของกาชาดเยอรมันให้ความช่วยเหลือด้านมนุษยธรรมระหว่างประเทศ (การจัดการภัยพิบัติและความช่วยเหลือด้านการพัฒนา) ในกว่า 50 ประเทศทั่วโลก
สมาคมอาสาสมัครของกาชาดเยอรมัน
สมาชิกกาชาดที่สมัครใจส่วนใหญ่ดำเนินงานอยู่เป็นส่วนหนึ่งของสมาคมอาสาสมัครทั้งห้าของกาชาดเยอรมัน
การก่อตัวและช่วงปีแรก
ก่อตั้งขึ้นใน ค.ศ. 1864 โดย ดร.อาร็อน ซิลเวอร์มัน แห่งโรงพยาบาลชารีเทที่เบอร์ลิน กาชาดเยอรมันเป็นองค์การให้ความช่วยเหลือพลเรือนโดยสมัครใจ ที่ได้รับการยอมรับอย่างเป็นทางการจากอนุสัญญาเจนีวาใน ค.ศ. 1929
นายพล คูร์ท ฟ็อน ฟูเอิล ได้เป็นประธานคณะกรรมการกลางของสภากาชาดแห่งชาติเยอรมันในช่วงมหาสงคราม
หนึ่งในเงื่อนไขของสนธิสัญญาแวร์ซายทำให้กาชาดเยอรมันไม่สามารถมีส่วนร่วมในเรื่องการทหาร เป็นผลให้ตลอดเวลาสาธารณรัฐไวมาร์ภายใต้การนำของโยอาคิม ฟ็อน วินเทอร์เฟ็ลท์-เม็นเค็น กาชาดเยอรมันได้กลายเป็นองค์กรระดับชาติที่เน้นสวัสดิการสังคม
ยุคนาซีเยอรมนี
ในเดือนเมษายน ค.ศ. 1933 วิลเฮ็ล์ม ฟริค รัฐมนตรีว่าการกระทรวงมหาดไทยของไรซ์นาซีได้กล่าวกับวินเทอร์เฟ็ลท์-เม็นเค็น อย่างชัดเจนว่านโยบายนี้จะไม่มีผลบังคับใช้อีกต่อไป; ซึ่งกาชาดเยอรมันได้คาดว่าจะมีส่วนร่วมในการสนับสนุนกองกำลังติดอาวุธในความขัดแย้งในอนาคตแทน หลังจากนั้นไม่นาน กาชาดเยอรมันได้รับแจ้งว่าหัวหน้าของเหล่าทหารแพทย์เอ็สอา ดร.เพาล์ ฮอชไอเซิน ได้รับมอบหน้าที่รับผิดชอบในองค์กรพยาบาลโดยสมัครใจ
วันที่ 11 มิถุนายน ค.ศ. 1933 ฟริคได้รับเชิญให้ไปพูดในงานวันกาชาด เขาประกาศว่า:
"กาชาดเป็นสิ่งที่เหมือนจิตสำนึกของคนในชาติ ... ร่วมกับชาติ กาชาดพร้อมที่จะทุ่มเทพลังทั้งหมดเพื่อเป้าหมายอันสูงส่งของท่านผู้นำ อดอล์ฟ ฮิตเลอร์ ของพวกเรา"
การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565
'''การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565''' เป็นการเลือกตั้งสมาชิกสภาผู้แทนราษฎรกรุงเทพมหานคร เขต 9 แทนที่นายสิระ เจนจาคะ ที่ศาลรัฐธรรมนูญมีคำวินิจฉัยให้พ้นจากตำแหน่ง โดยกำหนดให้มีการเลือกตั้งในวันที่ 30 มกราคม พ.ศ. 2565
ที่มา
ในวันที่ 22 มกราคม พ.ศ. 2564 พล.ต.อ.เสรีพิศุทธ์ เตมียเวส สมาชิกสภาผู้แทนราษฎรแบบบัญชีรายชื่อและหัวหน้าพรรคเสรีรวมไทยและ สส.อีก 144 คนได้เข้าชื่อยื่นต่อนายชวน หลีกภัย ประธานสภาผู้แทนราษฎรเพื่อให้ส่งเรื่องไปยังศาลรัฐธรรมนูญเพื่อขอให้ศาลวินิจฉัยว่าสมาชิกภาพสส.ของนายสิระสิ้นสุดลงหรือไม่ เพราะนายสิระเคยต้องคำพิพากษาถึงที่สุดให้จำคุกในฐานฉ้อโกงเมื่อ พ.ศ. 2538 โดยศาลรัฐธรรมนูญมีมติรับคำร้องในวันที่ 3 กุมภาพันธ์ พ.ศ. 2564 แต่ศาลมิได้สั่งให้นายสิระหยุดปฏิบัติหน้าที่แต่อย่างใด และในวันที่ 22 ธันวาคม พ.ศ. 2564 ศาลฯ ได้มีคำวินิจฉัยให้นายสิระพ้นจากตำแหน่ง สส. โดยให้มีผลย้อนหลังไปถึงวันเลือกตั้ง เพราะนายสิระขาดคุณสมบัติเพื่อลงสมัครรับเลือกตั้งมาตั้งแต่ต้น จึงต้องจัดให้มีการเลือกตั้งใหม่ภายใน 45 วันนับตั้งแต่ตำแหน่งนั้นว่างลง
ผู้สมัคร
คณะกรรมการการเลือกตั้งได้กำหนดวันรับสมัครรับเลือกตั้งในวันที่ 6 - 10 มกราคม พ.ศ. 2565 โดยพรรคการเมืองที่ส่งผู้สมัครนั้นมีรายชื่อดังต่อไปนี้
กาชาดเยอรมัน
ยุคนาซีเยอรมนี
ในช่วงหลายปีหลังจากการยึดครองของนาซี เช่นเดียวกับการนำเอาการแสดงความเคารพและสัญลักษณ์ของนาซีมาใช้ กาชาดเยอรมันได้มุ่งเสนออุดมการณ์นาซีในการศึกษาของพวกเขา ทีมกู้ภัยได้รับการฝึกด้านการปฏิบัติการทางทหาร, แนวคิดพื้นฐานของลัทธิสังคมนิยมแห่งชาติ, พันธุศาสตร์, การรักษาอนามัยทางเชื้อชาติ และนโยบายด้านประชากรศาสตร์ เจ้าหน้าที่อาวุโสเพิ่มเติม เช่น แพทย์, พยาบาล, และผู้จัดการ ได้รับการศึกษาด้านนโยบายด้านประชากรศาสตร์, ประวัติศาสตร์ทางเชื้อชาติ, สุขอนามัยทางเชื้อชาติ, ชีววิทยาของการถ่ายทอดทางพันธุกรรม และพื้นฐานของพันธุกรรม เพื่อเป็นการเตรียมพร้อมสำหรับการทำสงคราม กาชาดเยอรมันมุ่งเน้นไปที่การฝึกผู้คนในการจัดการกับการโจมตีทางอากาศและการโจมตีด้วยแก๊ส รวมถึงจัดให้มีการฝึกซ้อมร่วมกับตำรวจและหน่วยดับเพลิง
ยุคหลังสงครามจนถึงปัจจุบัน
หลังความพ่ายแพ้ของนาซีเยอรมนีในสงครามโลกครั้งที่สอง รัฐบาลทหารฝ่ายสัมพันธมิตรได้ออกกฎหมายพิเศษห้ามพรรคนาซีและทุกเหล่าทัพของพรรค คำพิพากษาการขจัดนาซีนี้รู้จักกันในชื่อ "กฎหมายหมายเลขห้า" โดยได้ยุบกาชาดเยอรมัน เช่นเดียวกับทุกองค์การที่เชื่อมโยงกับพรรคนาซี องค์การสวัสดิการสังคม รวมทั้งสภากาชาดเยอรมัน จะต้องจัดตั้งขึ้นใหม่ในช่วงการฟื้นฟูหลังสงคราม ทั้งของประเทศเยอรมนีตะวันตก และสาธารณรัฐประชาธิปไตยเยอรมนี
สภากาชาดเยอรมันในเยอรมนีตะวันตกได้รับการยอมรับจากคณะกรรมการกาชาดระหว่างประเทศเมื่อวันที่ 25 มิถุนายน ค.ศ. 1952 ส่วนในประเทศเยอรมนีตะวันออก ด็อยเช็สโรเท็สคร็อยซ์แดร์เดเดแอร์ ได้รับการก่อตั้งขึ้นเมื่อวันที่ 23 ตุลาคม ค.ศ. 1952 และได้รับการยอมรับจากสภากาชาดสากลเมื่อวันที่ 9 พฤศจิกายน ค.ศ. 1954 ซึ่งกาชาดตะวันออกได้ออกนิตยสารชื่อด็อยเช็สโรเท็สคร็อยซ์ (กาชาดเยอรมัน) ส่วนอัลเบิร์ท ชไวท์เซอร์ ได้กลายเป็นบุคคลตัวอย่าง ทั้งนี้ สถานะของกาชาดเยอรมันตะวันออกในฐานะหน่วยงานแยกต่างหากสิ้นสุดเมื่อวันที่ 1 มกราคม ค.ศ. 1991 เมื่อรวมกับกาชาดเยอรมันของอดีตเยอรมนีตะวันตก
ประธานสภากาชาดเยอรมัน
ในช่วงสงครามโลกครั้งที่หนึ่ง นายพล คูร์ท ฟ็อน ฟูเอิล เป็นประธานคณะกรรมการกลางของสภากาชาดแห่งชาติเยอรมัน และตั้งแต่ ค.ศ. 1921 สมาคมดังกล่าวได้มีประธานดังต่อไปนี้:
เลขาธิการสภากาชาดเยอรมัน
กาชาดเยอรมันจนถึงสิ้นสุดสงครามโลกครั้งที่สอง:
จักรพรรดิอ็อทโทที่ 3 แห่งจักรวรรดิโรมันอันศักดิ์สิทธิ์
จักรพรรดิอ็อทโทที่ 3 แห่งจักรวรรดิโรมันอันศักดิ์สิทธิ์ (Otto III, Holy Roman Emperor) (ค.ศ. 980 - 23 มกราคม ค.ศ. 1002) ทรงเป็นจักรพรรดิโรมันอันศักดิ์สิทธิ์แห่งราชวงศ์อ็อทโทผู้ทรงครองราชบัลลังก์ระหว่างวันที่ 21 พฤษภาคม ค.ศ. 996 จนเสด็จสวรรคตเมื่อวันที่ 23 มกราคม ค.ศ. 1002 อ็อทโทที่ 3 เป็นพระราชโอรสในจักรพรรดิอ็อทโทที่ 2 และธีโอฟานู
กษัตริย์วัยเยาว์แห่งเยอรมนี
อ็อทโทเป็นพระโอรสของจักรพรรดิอ็อทโทที่ 2 กับธีโอฟาโน เจ้าหญิงไบเซนไทน์ ทรงเสด็จพระราชสมภพในปี ค.ศ. 980 เมื่อทรงมีพระชนมายุได้ 3 พรรษา พระบิดาของพระองค์ได้สิ้นพระชนม์ พระองค์ได้รับเลือกเป็นกษัตริย์แห่งเยอรมนีที่เวโรนาในเดือนมิถุนายน ค.ศ. 983 และได้รับการสวมมงกุฎที่อาเคินในวันคริสต์มาส ทว่ากษัตริย์น้อยกลับถูกควบคุมตัวโดยไฮน์ริชที่ 2 ผู้ชอบวิวาท อดีตดยุคแห่งบาวาเรียที่ถูกปลดออกจากตำแหน่งซึ่งได้อ้างตนเป็นผู้พิทักษ์ของกษัตริย์และขึ้นสำเร็จราชการแผ่นดิน ต่อมาในเดือนพฤษภาคม ค.ศ. 984 สภานิติบัญญัติแห่งจักรวรรดิได้บีบจนทำให้ไฮน์ริชยอมคืนตัวเด็กน้อยให้แก่ธีโอฟาโนผู้พระมารดาเพื่อแลกกับการได้ดัชชีบาวาเรียกลับคืนมา ธีโอฟาโนได้แสดงตนเป็นผู้สำเร็จราชการแผ่นดินและปกครองเยอรมนีด้วยพระปรีชาสามารถจนกระทั่งสิ้นพระชนม์ในปี ค.ศ. 991 หลังจากนั้นจักรพรรดินีม่ายอาเดอแลด พระอัยกีของพระเจ้าออทโทได้ถือสิทธิ์เป็นผู้สำเร็จราชการแผ่นดินจนกระทั่งกษัตริย์บรรลุนิติภาวะในปี ค.ศ. 994 ด้วยวัย 14 พรรษา
ในช่วงวัยเยาว์ของจักรพรรดิอ็อทโทที่ 3 จักรพรรดินีธีโอฟาโนและจักรพรรดินีม่ายอาเดอแลดประสบความสำเร็จรักษาความสงบสุขในเยอรมนีและสามารถยับยั้งไม่ให้กษัตริย์ฝรั่งเศสได้ผนวกลอแรนดังที่ใจต้องการ แต่ทั้งคู่กลับล้มเหลวในการรับมือกับชาวเดน, ชาวสลาฟที่อาศัยอยู่อีกฝั่งหนึ่งของแม่น้ำเอลเบอ และชาวแมกยาร์ ชาวสลาฟรุกรานเยอรมนีตอนเหนืออย่างต่อเนื่อง, กษัตริย์เดนสามารถควบคุมคริสจักรของตนที่เดิมเคยอยู่ในกำมือของเยอรมนี, พระเจ้าเมียซโกที่ 1 แห่งโปแลนด์ได้รับการสวมมงกุฎจากสมเด็จพระสันตะปาปาในปี ค.ศ. 990 และชาวแมกยาร์ยังคงตั้งตนเป็นศัตรู
จักรพรรดิโรมันอันศักดิ์สิทธิ์
หลังได้อำนาจมาอยู่ในมือ ในปี ค.ศ. 996 จักรพรรดิอ็อทโทได้เดินทางข้ามเทือกเขาแอลป์เข้าสู่อิตาลีเพื่อไปปราบกลุ่มกบฏในโรมซึ่งนำโดยเครสเซนทิอุสที่ 3 ขุนนางโรมตามคำร้องขอสมเด็จพระสันตะปาปาจอห์นที่ 15 พระองค์ได้ประกาศตนเป็นกษัตริย์ของชาวลอมบาร์ดที่ปาเวีย แต่ทรงไปถึงโรมหลังสมเด็จพระสันตะปาปาสิ้นพระชนม์แล้ว ในการเลือกตั้งสมเด็จพระสันตะปาปาคนใหม่ พระองค์ได้แทรกแซงจนทำให้บรูโนแห่งคารินเทีย ลูกพี่ลูกน้องวัย 23 ปีของพระองค์ได้รับเลือกเป็นสมเด็จพระสันตะปาปาชาวเยอรมันคนแรกในชื่อสมเด็จพระสันตะปาปาเกรกอรีที่ 5 ซึ่งต่อมาได้ทำการสวมมงกุฎจักรพรรดิแห่งจักรวรรดิโรมันอันศักดิ์สิทธิ์ให้แก่พระเจ้าอ็อทโท หลังจักรพรรดิอ็อทโทเดินทางออกจากโรม สมเด็จพระสันตะปาปาเกรกอรีก็ถูกขับไล่ออกจากโรมโดยเครสเซนทิอุสที่ต่อมาได้แต่งตั้งสมเด็จพระสันปาปาจอห์นที่ 16 เป็นสมเด็จพระสันตะปาปาคนใหม่ จักรพรรดิยกทัพกลับไปที่อิตาลีในช่วงปลายปี ค.ศ. 997 ทรงยึดโรมในเดือนกุมภาพันธ์ ค.ศ. 998, ทำการประหารชีวิตเครสเซนทิอุส, ปลดจอห์นออกจากตำแหน่ง และคืนตำแหน่งให้เกรกอรี
จักรพรรดิอ็อทโทมีแนวคิดที่จะสร้างจักรวรรดิโรมันขึ้นมาใหม่ในรูปรัฐคริสเตียนสากลที่มีพระองค์เป็นประมุขสูงสุดทั้งในทางโลกและทางศาสนา พระองค์ได้ตั้งโรมเป็นที่พำนักและเป็นศูนย์กลางการบริหารราชการซึ่งสร้างความไม่พอใจให้แก่ชาวเยอรมัน พิธีการอันมากขั้นตอนของราชสำนักไบเซนไทน์และธรรมเนียมแบบโรมันโบราณถูกนำกลับมาใช้ใหม่โดยมีการปรับเปลี่ยนเพื่อความเหมาะสม กษัตริย์จะปรากฏตัวในวโรกาสต่างๆ ในชุดเสื้อคลุมไร้แขนที่มีเย็บติดด้วยระฆัง 365 ใบตามจำนวนวันของปี ทรงสวมผ้าคลุมที่ปักลายนกอินทรีสีทองกับรองเท้าที่ปักลายนกอินทรี, มังกร และสิงโตของจักรวรรดิ ทรงอ้างตนเป็น "ข้ารับใช้แห่งพระเยซู", "ข้ารับใช้แห่งพระอัครสาวก" และ "จักรพรรดิของโลกมนุษย์" พระองค์พยายามบริหารจักรวรรดิทั้งในเยอรมนีและในอิตาลีจากโรมโดยมีข้าราชสำนักเป็นชาวอิตาลี เมื่อสมเด็จพระสันตะปาปาเกรกอรีสิ้นพระชนม์ในปี ค.ศ. 999 จักรพรรดิได้แทรกแซงให้จีลแบร์แห่งโอรียัก อดีตอาจารย์ที่เห็นดีเห็นงามกับแนวคิดเรื่องจักรพรรดิของพระองค์ได้รับการแต่งตั้งเป็นสมเด็จพระสันตะปาปาซิลเวสเตอร์ที่ 2
จักรพรรดิอ็อทโทเป็นชาวซัคเซินและเป็นลูกหลานของจักรพรรดิชาร์เลอมาญในทางฝั่งบิดา ในปี ค.ศ. 1000 พระองค์ออกจาริกแสวงบุญไปยังหลุมฝังศพของจักรพรรดิชาร์เลอมาญในอาเคินที่ได้เปิดให้พระองค์ได้ยลสิ่งที่อยู่ภายใน จักรพรรดิผู้ยิ่งใหญ่กำลังอยู่บนบัลลังก์, ทรงมงกุฎและคทา และยังคงสภาพได้อย่างน่าเหลือเชื่อ อ็อทโทหนุ่มได้ตัดเอาเล็บมือของอดีตจักรพรรดิคนก่อนที่โผล่พ้นถุงมือออกมาด้วยความเคารพเลื่อมใส และได้ดึงฟันซี่หนึ่งของพระองค์มาเก็บไว้เป็นเครื่องรางนำโชค
เดือนมกราคม ค.ศ. 1001 ได้มีการก่อกบฏต่อจักรพรรดิอ็อทโทที่เมืองตีโวลีในอิตาลี พระองค์ได้ทำการปิดล้อมโจมตี, บีบจนเมืองยอมจำนน และอภัยให้แก่ชาวเมือง การกระทำดังกล่าวสร้างความโกรธเคืองให้แก่ชาวโรมที่ต้องการให้เมืองคู่อริถูกทำลาย เดือนกุมภาพันธ์ ค.ศ. 1001 ชาวโรมได้ก่อกบฏต่อพระเจ้าอ็อทโทและปิดล้อมพระราชวังของพระองค์ หลังปราบปรามกลุ่มกบฏให้สงบลงได้ชั่วคราวจักรพรรดิอ็อทโทได้ถอยทัพเข้าสู่อารามเซนต์อะพอลโลนาริสใกล้กับราเวนนาทำการสำนึกบาป เมื่อไม่สามารถกลับมาควบคุมนครต่างๆ ของจักรวรรดิได้ พระองค์ได้ขอให้ทหารของพระองค์สนับสนุนไฮน์ริชแห่งบาวาเรีย ลูกพี่ลูกน้องซึ่งเป็นบุตรชายของไฮน์ริชผู้ชอบวิวาทได้สืบทอดตำแหน่งเป็นกษัตริย์แห่งเยอรมนีคนต่อไป
จักรพรรดิอ็อทโทสิ้นพระชนม์ในวันที่ 23 มกราคม ค.ศ. 1002 ก่อนหน้าที่กองทหารบาวาเรียจะมาถึงฐานบัญชาการของพระองค์ไม่นาน ร่างของพระองค์ถูกฝังที่อาเคิน
ดูเพิ่ม
980 1002
โยไควอทช์ (วิดีโอเกม)
โยไควอทช์ เป็นวิดีโอเกมสำหรับเครื่องนินเท็นโด 3DS พัฒนาและผลิตโดยบริษัท เลเวลไฟฟ์ ออกจำหน่ายครั้งแรกเมื่อวันที่ 11 กรกฎาคม ค.ศ. 2013 ที่ประเทศญี่ปุ่น เป็นเกมประเภทโรลเพลย์อิงเกม หรือ PRG ต่อมาได้ผลิตในต่างประเทศเมื่อวันที่ 6 พฤศจิกายน ค.ศ. 2015 นอกจากนี้ได้ถูกกลับมาทำใหม่อีกครั้งได้แก่ โยไควอทช์ 1 for Nintendo Switch (妖怪ウォッチ1 for Nintendo Switch) วางจำหน่ายเมื่อวันที่ 10 ตุลาคม ค.ศ. 2019 และ โยไควอทช์ 1 สมาร์ทโฟน (妖怪ウォッチ1 スマホ) วางจำหน่ายเมื่อวันที่ 10 กรกฎาคม ค.ศ. 2021 ในช่วงครบรอบ 8 ปี
เรื่องย่อ
วันหนึ่งในฤดูร้อน เคย์ตะ / ฟุมิจังได้พบกับโยไคพ่อบ้าน วิสเปอร์ ระหว่างจับแมลง และได้รับ โยไควอทช์ นาฬิกาที่ทำให้ผู้สวมใส่สามารถมองเห็นโยไคได้ จึงต้องทำการแก้ไขปัญหาตามที่ต่าง ๆ ที่เกิดจากโยไคและเป็นเพื่อนกับพวกเขาให้ได้
โยไควอทช์ 1 for Nintendo Switch
โยไควอทช์ 1 for Nintendo Switch (妖怪ウォッチ1 for Nintendo Switch) เป็นเกมที่นำโยไควอทช์ภาคแรกกลับมาทำใหม่อีกครั้งในรูปแบบนินเท็นโด สวิตช์ วางจำหน่ายเมื่อวันที่ 10 ตุลาคม ค.ศ. 2019 ในประเทศญี่ปุ่น โดยการกลับมาครั้งใหม่ครั้งนี้ได้มีการปรับคุณภาพกราฟิกให้คมชัดขึ้นรวมทั้งเพิ่มระบบการต่อสู้ผ่านอินเทอร์เน็ตและเพิ่มเสียงของตัวละคร นอกจากนี้ได้ปรับเปลี่ยนการเชื่อมต่อของเล่นเป็นโยไคอาร์ค, DX โยเซย์เคน และ โยไค Y เมดัล ที่มีระบบ NFC เข้ามารองรับในเกมนี้
โยไควอทช์ 1 สมาร์ทโฟน
โยไควอทช์ 1 สมาร์ทโฟน (妖怪ウォッチ1 スマホ) เป็นการนำโยไควอทช์ภาคแรกกลับมาทำใหม่อีกครั้งในรูปแบบเกมมือถือโดยลงแพล็ตฟอร์มทางระบบปฏิบัติการแอนดรอยด์และ iOS ชื่อเดิมในการพัฒนาคือ โยไควอทช์ for สมาร์ทโฟน (妖怪ウォッチforスマートフォン) ที่ถูกประกาศไปเมื่อปี ค.ศ. 2017 และได้เปลี่ยนชื่อเกมใหม่เป็น โยไควอทช์ 1 สมาร์ทโฟน ถูกเผยแพร่จำหน่ายเมื่อวันที่ 10 กรกฎาคม ค.ศ. 2021 ที่ประเทศญี่ปุ่น ทั้งนี้ระบบเชื่อมกับของเล่น (โยไคอาร์ค, โยเซย์เคน, โยไค Y เมดัล) เช่นเดียวแบบเวอร์ชั่นที่ลงแพล็ตฟอร์มนินเท็นโดสวิทช์ แต่ไม่สามารถถ่าย QR Code ได้เหมือนเวอร์ชั่น 3DS
ช็อง จิน-ฮวัน
ช็อง จิน-ฮวัน (정진환; เกิด 28 เมษายน พ.ศ. 2536) เป็นนักร้อง แร็ปเปอร์ และนักแสดงชาวเกาหลีใต้ เขาเป็นอดีตสมาชิกและหัวหน้าวงบอยแบนด์เดอะแมนบีแอลเค ภายใต้สังกัดสตาร์เดียมเอนเตอร์เทนเมนต์ เขามีชื่อเสียงจากการแสดงเรื่อง ในบทบาทของเขาใน อะเลิฟโซบิวติฟุล (2020)
งานประกาศผลรางวัลออสการ์ ครั้งที่ 61
งานประกาศผลรางวัลออสการ์ ครั้งที่ 61 เป็นงานมอบรางวัลสำหรับภาพยนตร์ที่เข้าฉายในปีค.ศ. 1988
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
ภาพยนตร์ยอดเยี่ยม
Rain Man
นักแสดงนำชายยอดเยี่ยม
Rain Man - Dustin Hoffman
นักแสดงนำหญิงยอดเยี่ยม
The Accused - Jodie Foster
นักแสดงสมทบชายยอดเยี่ยม
A Fish Called Wanda - Kevin Kline
นักแสดงสมทบหญิงยอดเยี่ยม
The Accidental Tourist - Geena Davis
ผู้กำกับยอดเยี่ยม
Rain Man - Barry Levinson
ถ่ายภาพยอดเยี่ยม
Mississippi Burning - Peter Biziou
กำกับศิลป์ยอดเยี่ยม
Dangerous Liaisons - Stuart Craig and Gerard James
ออกแบบเครื่องแต่งกายยอดเยี่ยม
Dangerous Liaisons - James Acheson
บันทึกเสียงยอดเยี่ยม
Bird - Les Fresholtz, Rick Alexander, Vern Poore and Willie D. Burton
ลำดับภาพยอดเยี่ยม
Who Framed Roger Rabbit - Arthur Schmidt
ลำดับเสียง
Who Framed Roger Rabbit - Charles L. Campbell and Louis L. Edemann
เทคนิคพิเศษยอดเยี่ยม
Who Framed Roger Rabbit - Ken Ralston, Richard Williams, Ed Jones and George Gibbs
แต่งหน้ายอดเยี่ยม
Beetlejuice - Ve Neill, Steve LaPorte and Robert Short
เพลงประกอบภาพยนตร์ยอดเยี่ยม
Working Girl - Carly Simon for the song Let the River Run
ดนตรีประกอบภาพยนตร์ยอดเยี่ยม
The Milagro Beanfield War - Dave Grusin
ภาพยนตร์แอนิเมชันขนาดสั้นยอดเยี่ยม
Tin Toy
ภาพยนตร์สั้นยอดเยี่ยม
The Appointments of Dennis Jennings
ภาพยนตร์สารคดีขนาดสั้นยอดเยี่ยม
You Don't Have To Die
ภาพยนตร์สารคดียอดเยี่ยม
Hotel Terminus
ภาพยนตร์ภาษาต่างประเทศยอดเยี่ยม
Pelle the Conqueror - Denmark
เอซออฟเบส
เอซออฟเบส (Ace of Base) เป็นวงแนวป็อปจาก Gothenburg ประเทศสวีเดน ปัจจุบันประกอบด้วยสมาชิก Ulf Ekberg (Buddha) และสองพี่น้อง Jonas Berggren (Joker) และ Jenny Berggren พวกเขาออกผลงานอัลบั้มแรกในปี 1993 และมียอดขายมากกว่า 30 ล้านชุดทั่วโลก มีเพลงดังติดอันดับ 1 ทั่วโลก อย่างเพลง "All That She Wants" และ "The Sign" หลังจากนั้นหนึ่งในสมาชิกของวง Malin "Linn" Berggren ออกจากวงไปในปี 2007 ปัจจุบันสมาชิกทั้งสามคนยังคงแสดงตามงานต่าง ๆ ในยุโรปและเอเชีย มีแผนการออกอัลบั้มชุดที่ 5 ในปี 2009
การเลือกตั้งในฝรั่งเศสสมัยสาธารณรัฐที่ 5
การเลือกตั้งในประเทศฝรั่งเศส (Élections en France) เป็นกระบวนการทางประชาธิปไตยในระบอบสาธารณรัฐของประเทศฝรั่งเศส ตัวแทนฝ่ายบริหารและนิติบัญญัติจะถูกเลือก (ทางตรงหรือทางอ้อม) โดยประชาชนฝรั่งเศสหรือถูกแต่งตั้งโดยตัวแทนที่ถูกเลือกมาแล้ว ประชาชนฝรั่งเศสยังมีโอกาสแสดงความคิดเห็นในการลงประชามติอีกด้วย
การเลือกตั้งในสมัยสาธารณรัฐฝรั่งเศสที่ 5 มี 2 ประเภท ได้แก่
กฎเกณฑ์ต่าง ๆ
ชาวฝรั่งเศสเองก็สามารถเลือกตั้งได้อีกหลายหลายแบบในส่วนการปกครองท้องถิ่น ทั้งยังมีการเลือกตั้งที่ไม่ได้เกี่ยวเนื่องกับพรรคการเมือง เช่น การจัดการบริหารกฎหมายแรงงาน (Tribunaux de prud'hommes) ซึ่งได้ให้ลูกจ้าง คนงาน หรือแม้กระทั่งเจ้าของกิจการเป็นคนเลือกตั้งโดยตรง ประเทศฝรั่งเศสนั้นมิได้ดำรงอยู่ในระบบพรรคการเมืองสองพรรคแบบสมบูรณ์ ซึ่งเป็นระบบที่มีพรรคการเมืองหลายพรรค แต่มีเพียง 2 พรรคที่มีโอกาสในการเลือกตั้งและช่วงชิงอำนาจกัน แต่การเมืองประเทศฝรั่งเศสนั้น ถึงจะมีลักษณะโน้มเอียงไปทางระบบพรรคการเมืองสองพรรค แต่ก็มีลักษณะพิเศษคือ พรรคการเมืองต่าง ๆ ค่อนข้างมีอำนาจสลับกันและยังให้การร่วมมืออย่างมั่นคง ซึ่งนำโดยแกนนำจากพรรคการเมืองต่างขั้วกัน ฝ่ายซ้าย คือพรรคสังคมนิยมฝรั่งเศส ส่วนฝ่ายขวาคือ พรรคอูแอ็มเป (UMP) และพรรคก่อน ๆ
การเลือกตั้งในประเทศฝรั่งเศสนั้นจะจัดขึ้นเฉพาะในวันอาทิตย์เท่านั้น มีการหยุดการรณรงค์หาเสียงในคืนวันศุกร์ก่อนการเลือกตั้งที่จะถึง และด้วยกฎหมาย ผลการสำรวจต่าง ๆ ไม่สามารถตีพิมพ์ได้ ผู้สมัครไม่สามารถออกโทรทัศน์ ในวันเสาร์และวันอาทิตย์ (วันเลือกตั้ง) คูหาเลือกตั้งจะเปิดตั้งแต่ 08.00 น. และจะปิดในเวลา 18.00 น. (ในเมืองเล็ก ๆ) หรือ 20.00 น. (ในเมืองใหญ่ ๆ) แล้วแต่การตัดสินใจของเจ้าหน้าที่ชั้นผู้ใหญ่ ตามกฎหมาย มีการห้ามตีพิมพ์ผลการเลือกตั้งหรือการคาดคะเนผลการเลือกตั้ง แต่อย่างไรก็ตามผลการเลือกตั้งมักจะปรากฏจากสื่อมวลชนของประเทศเบลเยียมและสวิตเซอร์แลนด์ หรือจากเว็บไซต์ต่างประเทศทางอินเทอร์เน็ต การประเมินผลการเลือกตั้งอย่างเป็นทางการจะปรากฏเป็นครั้งแรกที่กรุงปารีส ในเวลา 20.00 น. (เวลาท้องถิ่นกรุงปารีส) แต่กระนั้นก็มีผลกระทบที่เกิดขึ้น เช่น ในเฟรนช์เกียนา มาร์ตีนิก และกัวเดอลุป สามารถทราบถึงการประเมินผลการเลือกตั้งทั้ง ๆ ที่ยังไม่ได้ปิดการเลือกตั้ง (เนื่องจากเวลาที่แตกต่างกัน) ซึ่งทำให้เป็นการตัดกำลังใจในการเลือกตั้ง และด้วยเหตุผลนี้ ตั้งแต่ปี พ.ศ. 2543 การเลือกตั้งของฝรั่งเศสในแถบอเมริกา รวมทั้งสถานทูตและสถานกงสุลจะจัดขึ้นในวันเสาร์เป็นการพิเศษ
ผู้มีสิทธิเลือกตั้ง
ผู้มีสิทธิเลือกตั้งจะเป็นชาวฝรั่งเศสที่มีอายุ 18 ปีบริบูรณ์ขึ้นไป และจะต้องอยู่รายชื่อผู้มีสิทธิเลือกตั้งอีกด้วย สำหรับการเลือกตั้งส่วนท้องถิ่นหรือการเลือกตั้งยุโรป พลเมืองที่มีอายุ 18 ปีหรือมากกว่าซึ่งมาจากประเทศในเครือสหภาพยุโรป สามารถเลือกได้ว่าจะลงคะแนนเสียงในประเทศฝรั่งเศสหรือไม่ การลงทะเบียนมีสิทธิในการเลือกตั้งนั้นไม่เป็นการบังคับ แต่การงดออกเสียงจะทำให้ความเป็นไปได้ของการออกคะแนนเสียงหมดลง ปัจจุบันประชาชนที่มีอายุ 18 ปีบริบูรณ์จะได้รับการลงทะเบียนอัตโนมัติ
พลเมืองสามารถลงทะเบียนเลือกตั้งตามทะเบียนบ้านของตนเองหรือสถานที่แห่งหนึ่งที่ตนเองได้ชำระภาษีท้องถิ่นในบริเวณนั้น ๆ เป็นเวลาอย่างน้อย 5 ปี พลเมืองเองไม่สามารถลงทะเบียนเลือกตั้งมากกว่าหนึ่งที่ ส่วนพลเมืองที่อาศัยอยู่ในต่างประเทศสามารถลงทะเบียน ณ สถานกงสุลตามเขตการปกครองที่ตนเองอาศัยอยู่
พลเมืองที่ลงทะเบียนเลือกตั้งอย่างถูกกฎหมายเท่านั้นที่สามารถทำงานในสำนักงานทั่ว ๆ ไปได้ ถึงกระนั้นก็มีข้อยกเว้นในกฎเกณฑ์ต่าง ๆ ข้างต้น นักโทษที่มีความผิดอาจจะถูกตัดสิทธิที่พึงจะมีบางประการ ซึ่งรวมสิทธิในการลงคะแนนเสียง ขึ้นอยู่กับคดีของแต่ละคน โดยเฉพาะข้าราชการที่ได้รับการเลือกตั้งที่ได้ใช้เงินในทางที่ผิด อาจะถูกตัดสิทธิในการทำงานในสำนักงานทั่ว ๆ ไปเป็นระยะเวลากว่า 10 ปี กฎเกณฑ์ต่าง ๆ ที่ระบุไว้สำหรับควบคุมความประพฤติของนักการเมืองยังเป็นที่ขัดแย้งกันอยู่ ซึ่งเห็นได้จากคดีความของอาแล็ง ฌูว์เป
ขั้นตอนการลงคะแนนเสียง
โดยทั่วไปการลงคะแนนเลือกตั้งจะกระทำโดยใช้กระดาษและนับผลการเลือกตั้งด้วยมือ ผู้มีสิทธิเลือกตั้งจะได้รับบัตรลงคะแนนเสียงที่ถูกพิมพ์มาล่วงหน้าแล้ว จากโต๊ะบริเวณทางเข้าสำนักงานเลือกตั้ง (ซึ่งอาจจะได้รับผ่านทางเมล) รวมทั้งทางจดหมาย ผู้มีสิทธิเลือกตั้งจะเข้าไปในคูหาหรือหน่วยลงบัตรเลือกตั้ง ซึ่งจะถูกปิดบังจากการมองเห็น และสอดบัตรที่จัดไว้เฉพาะไว้ในซองจดหมาย แล้วเขาผู้นั้นจะเดินไปยังหีบบัตรเลือกตั้งและแสดงบัตรลงทะเบียนของผู้มีสิทธิเลือกตั้ง (ไม่เป็นการบังคับ) และต้องแสดงเอกสารระบุเอกลักษณ์ตนเอง (ในเมืองที่มีผู้อยู่อาศัยมากกว่า 5000 คน จะต้องนำเอกสารระบุเอกลักษณ์ตนเองมาแสดง) หลังจากนั้น เจ้าพนักงานจะรับรองสิทธิในการลงคะแนนเสียง และหย่อนซองจดหมายลงไปในหีบบัตรเลือกตั้ง จากนั้นจะต้องเซ็นลงในรายชื่อผู้มีสิทธิออกเสียงและบัตรลงทะเบียนจะถูกประทับตรา
มีวิธีการลงคะแนนเสียงที่แตกต่างไปจากนั้น แต่ไม่เป็นที่กว้างขวางในประเทศฝรั่งเศสมากนัก คือการลงคะแนนเสียงโดยใช้เครื่องลงคะแนนเสียง
การเลือกตั้งประธานาธิบดี
ดูเพิ่ม: การเลือกตั้งประธานาธิบดีฝรั่งเศส ค.ศ. 2007
การเลือกตั้งสมาชิกสภาผู้แทนราษฎร
ดูเพิ่ม: การเลือกตั้งสมาชิกสภาผู้แทนราษฎรฝรั่งเศส พ.ศ. 2550
เฟร์นันโด บาร์ราชินา
เฟร์นันโด บาร์ราชินา โปล (Fernando Barrachina Plo; 24 กุมภาพันธ์ พ.ศ. 2490 – 4 มกราคม พ.ศ. 2559) เป็นอดีตนักฟุตบอลชาวสเปน ผู้ซึ่งเล่นให้กับสโมสรฟุตบอลกรานาดา บาเลนเซีย กาดิซ และฟุตบอลทีมชาติสเปนในตำแหน่งกองหลังตำแหน่งกลาง เขาได้ลงเล่นให้กับทีมชาติสเปน 1 นัด ในปี พ.ศ. 2513
บาร์ราชินาเสียชีวิตในวันที่ 4 มกราคม พ.ศ. 2559 ด้วยวัย 68 ปี ที่บาเลนเซีย ประเทศสเปน
ศักราชจุฬามณี
ศักราชจุฬามณี หรือเรียกอีกอย่างว่า ศักราชกฎหมาย เป็นคำระบุศักราชที่พบในตำราหนังสือไทยเก่าๆ ปรากฏศักราชชนิดนี้ในตำราหนังสือไทย ในบานแผนกกฎหมาย จึงได้ชื่อว่าศักราชกฎหมาย สอบได้ความว่าถ้าปรากฏศักราชชนิดนี้ในบานแผนกกฎหมายต้องใช้เกณฑ์เลข 258 ลบ ผลลัพธ์เป็นจุลศักราช แล้วจึงแปลงจุลศักราชเป็นพุทธศักราช ศักราชชนิดนีสันนิษฐานว่าเกิดในสมัยของพระเจ้าปราสาททอง ดังข้อความที่ว่า
ในสมัยพระเจ้าปราสาททอง ทรงชวนพม่าลบมหาศักราชออก 3 ปี เปลี่ยนเป็น “ศักราชจุฬามณี”   เพื่อลบปีที่มีคำทำนายว่าจะเกิดเหตุร้าย แต่พม่าไม่เล่นด้วย และไม่ได้รับความนิยมจึงกลับมาใช้จุลศักราชอย่างเดิม และใช้มาจนถึงสมัยกรุงรัตนโกสินทร์
ไทยลีก 4 ฤดูกาล 2562
ไทยลีก 4 ฤดูกาล 2562 เป็นการแข่งขันฟุตบอลระดับที่ 4 ตามระบบลีกฟุตบอลไทย ซึ่งเป็นการแข่งขันในฤดูกาลที่ 3 ของฟุตบอลลีกระดับที่สี่ในประเทศไทย และเป็นฤดูกาลที่ 11 ที่ใช้รูปแบบการแข่งขันแบบแยกตามภูมิภาคนับตั้งแต่ฤดูกาล 2552 มีทีมเข้าร่วมแข่งขัน 60 ทีม โดยในจำนวนนี้เป็นทีมสำรองของสโมสรในไทยลีกและไทยลีก 2 จำนวน 11 ทีม
การแข่งขันประกอบด้วย 3 รอบ ได้แก่รอบตัวแทนภาค รอบแชมเปียนส์ลีก และรอบชิงชนะเลิศ โดยในรอบตัวแทนภาคจะแบ่งออกเป็น 6 โซนตามภูมิภาค คัดเลือกเอา 2 ทีมที่ดีที่สุดจากแต่ละโซนเพื่อแข่งขันในรอบแชมเปียนส์ลีกและคัดเลือกเอา 4 ทีมเลื่อนชั้นสู่ไทยลีก 3 ในขณะที่ทีมอันดับสุดท้ายจะตกชั้นสู่ไทยแลนด์ อเมเจอร์ลีก โดยไม่พิจารณาทีมสำรอง
รอบตัวแทนภาค
ในการประกาศครั้งแรกจากฝ่ายจัดการแข่งขันมีทีมเข้าร่วมแข่งขัน 58 ทีม โดยเป็นทีมสำรองของสโมสรในไทยลีกและไทยลีก 2 จำนวน 9 ทีมซึ่งแสดงเป็นตัวเอนในรายชื่อด้านล่าง อย่างไรก็ตาม ในเวลาต่อมาราชบุรี มิตรผล และเอสซีจี เมืองทอง ยูไนเต็ด ได้ตัดสินใจส่งทีมสำรองเข้าแข่งขันด้วย ทำให้มีจำนวนทีมเข้าแข่งขันรวมทั้งหมด 60 ทีม โดยแต่เดิมฝ่ายจัดการแข่งขันจะทดลองใช้ระบบ 3 เลกพิเศษในโซนกรุงเทพและปริมณฑล ในเลกที่ 3 นั้นจะแบ่งสโมสรออกเป็น 2 กลุ่มตามอันดับในตาราง โดยในกลุ่มอันดับที่ 1-6 ของตารางจะมีทีมสำรองได้มากที่สุด 2 ทีมเท่านั้น ในกรณีที่มีทีมสำรองอยู่ในกลุ่มครึ่งบน 3 ทีม จะดึงสโมสรที่ได้อันดับที่ 7 ขึ้นมาแข่งขันในกลุ่มนี้แทนทีมสำรองที่มีอันดับต่ำที่สุด อย่างไรก็ตาม เอสซีจี เมืองทอง ยูไนเต็ดได้ตัดสินใจส่งทีมสำรองลงแข่งขัน ทำให้จำนวนทีมในโซนกรุงเทพและปริมณฑลเพิ่มเป็น 13 ทีม ฝ่ายจัดการแข่งขันจึงเปลี่ยนกลับมาใช้ระบบ 2 เลกแทน
การแข่งขันจะแบ่งออกเป็น 6 โซนตามที่ตั้งทางภูมิศาสตร์ ได้แก่ภาคเหนือ ภาคตะวันออกเฉียงเหนือ ภาคตะวันออก ภาคตะวันตก กรุงเทพและปริมณฑล และภาคใต้ เนื่องจากจำนวนสโมสรที่เข้าแข่งขันในแต่ละโซนไม่เท่ากัน จึงต้องจัดจำนวนเลกในการแข่งขันให้ต่างกันเพื่อให้ทีมในแต่ละโซนมีจำนวนนัดใกล้เคียงกัน ดังนี้
สโมสรที่ได้ตำแหน่งชนะเลิศและรองชนะเลิศจากแต่ละโซนจะได้สิทธิ์เข้าแข่งขันในรอบแชมเปียนส์ลีก ในขณะที่สโมสรที่ได้อันดับสุดท้ายจะตกชั้นลงไปยังไทยแลนด์ อเมเจอร์ลีก โดยไม่นำทีมสำรองของสโมสรในไทยลีกและไทยลีก 2 มาพิจารณา
รอบแชมเปียนส์ลีก
ในฤดูกาลนี้ เมืองเลย ยูไนเต็ดและคาเด็นซ่า สตูล ยูไนเต็ดผ่านเข้าสู่รอบแชมเปียนส์ลีกติดต่อกันเป็นฤดูกาลที่ 3 นอกจากนี้ยังมีบ้านค่าย ยูไนเต็ด, หัวหิน ซิตี้ และอุตรดิตถ์ซึ่งเคยเข้ารอบแชมเปียนส์ลีกในฤดูกาลที่แล้วผ่านเข้ารอบด้วยเช่นกัน ปัตตานีผ่านเข้าสู่รอบแชมเปียนส์ลีกอีกครั้งหลังจากเคยผ่านเข้ารอบนี้เมื่อฤดูกาล 2555 ซึ่งในขณะนั้นยังเป็นการแข่งขันลีกระดับสามในชื่อ "ลีกภูมิภาค ดิวิชัน 2" ในขณะที่เกาะขวาง มหาวิทยาลัยธนบุรี และวัดโบสถ์ ซิตี้ผ่านเข้าสู่รอบแชมเปียนส์ลีกหลังจากเลื่อนชั้นขึ้นมาจากไทยแลนด์ อเมเจอร์ลีกในฤดูกาลที่แล้ว
จังหวัดซารังกานี
จังหวัดซารังกานี (เซบัวโน: Lalawigan sa Sarangani) เป็นจังหวัดในเขตโซกซาร์เจน ประเทศฟิลิปปินส์ เมืองศูนย์กลางคืออาลาเบล ตัวจังหวัดมีแนวชายฝั่งติดกับอ่าวซารังกานีและทะเลเซเลบีส ความยาว 230 กิโลเมตร ซารังกานีเป็นจังหวัดที่อยู่ใต้สุดของมินดาเนา และเป็นส่วนหนึ่งของย่านการพัฒนาโซกซาร์เจน โดยมีถนนลาดยางอย่างดีเชื่อมต่อกับท่าอากาศยานนานาชาติและท่าเรือใหญ่ของนครเฮเนรัลซันโตส
จังหวัดซารังกานีถูกแยกออกเป็นสองส่วน แบ่งโดยอ่าวซารังกานีและเฮเนรัลซันโตส เคยเป็นส่วนหนึ่งของจังหวัดตีโมกโคตาบาโตจนถึง 1992
พิกาเนร์
ในอดีตเคยเป็นเมืองหลวงของรัฐมหาราชาพิกาเนร์ ก่อตั้งโดย Rao Bika ในปี 1488 ในปัจจุบันเป็นเมืองที่ใหญ่ที่สุดเป็นอันดับที่สี่ของรัฐราชสถาน
หวอด
thumb|ลูกปลากัดเกาะติดกับหวอด หวอด (Bubble nest) คือ รังของปลาบางประเภท ที่มีลักษณะเป็นฟองอากาศลอยอยู่เหนือผิวน้ำ
หวอด เกิดจากการที่มีปลาเพศผู้ใช้น้ำลายของตัวผสมรวมกับอากาศพ่นออกมาเป็นฟองอากาศมีลักษณะเป็นเม็ดกลม ๆ ใส จับตัวรวมกันเป็นกลุ่มหรือก้อนลอยอยู่เหนือผิวน้ำ โดยมักสร้างให้เกาะติดกับวัสดุต่าง ๆ ในน้ำ เช่น พืชน้ำชนิดต่าง ๆ เพื่อมิให้หวอดแตก หวอดถูกสร้างขึ้นมาเพื่อการขยายพันธุ์ ใช้เป็นรังของการวางไข่และเพาะฟักลูกปลา
หวอด เมื่อถูกนำขึ้นมาจากน้ำสัมผัสกับอากาศจะไม่แตก ต่างกับฟองน้ำธรรมดา โดยปลาในวงศ์ปลากัด ปลากระดี่ (Osphronemidae) ขึ้นชื่ออย่างมากในการก่อหวอด เช่น ปลากัด (Betta spp.), ปลากระดี่ (Trichopodus spp.), ปลากริม (Trichopsis spp.) หรือปลากระดี่แคระ (Trichogaster spp.) ซึ่งขนาดของหวอดและขนาดของกลุ่มก้อนหวอดจะใหญ่-เล็กต่างกันไปตามชนิดของปลา เช่น หวอดของปลากระดี่เม็ดจะเล็กกว่าของปลากัด แต่จะมีขนาดกลุ่มก้อนใหญ่กว่า หวอด เป็นสถานที่ ๆ ปลาเพศผู้จะอมไข่ที่ปลาเพศเมียปล่อยออกมา และได้ฉีดน้ำเชื้อปฏิสนธิแล้ว นำไปพ่นติดไว้ เพื่อให้ไข่ได้รับออกซิเจนและไม่จมน้ำซึ่งทำให้ไข่เสียได้ เมื่อลูกปลาฟักเป็นตัว ในระยะเริ่มแรกลูกปลาตัวจะเล็กมากและช่วยเหลือตัวเองไม่ได้ แม้กระทั่งว่ายน้ำ หวอดก็จะเป็นที่ ๆ ให้ลูกปลาเกาะติดเพื่อไม่ให้จมน้ำตายได้
นอกจากปลาในวงศ์ปลากัด ปลากระดี่แล้ว ปลาจำพวกอื่นที่ใกล้เคียงกันก็มีพฤติกรรมในการสร้างหวอดเช่นเดียวกัน เช่น ปลาหมอตาล หรือปลาจูบ ที่จัดอยู่ในวงศ์ Helostomatidae เป็นต้น
นอกจากนี้แล้วก็ยังมีปลาจำพวกอื่นที่ไม่ได้ใกล้เคียงกับปลาในวงศ์ปลากัด ปลากระดี่ หรือปลาหมอตาล ก็มีพฤติกรรมในการสร้างหวอดเช่นเดียวกัน แต่จะมีลักษณะแตกต่างกันออกไป ได้แก่ ปลาในวงศ์ปลาช่อน (Channidae), ปลาไหลไฟฟ้า ในวงศ์ Gymnotidae, ปลาแพะ ในวงศ์ Callichthyidae, ปลาซันฟิช ในวงศ์ปลากะพงปากกว้าง (Centrarchidae), ปลาหมอสี ในวงศ์ Cichlidae เป็นต้น
อเบาต์.มี
อเบาต์.มี (about.me) เป็นหน้าเว็บโฮสติงของผู้ใช้ ถูกคิดค้นขึ้นโดย ไรอัน เฟรย์ตาส, โทนี คอนราด และ ทิม ยัง ในปี พ.ศ. 2552 โดยเว็บไซต์จะให้ผู้ใช้ที่ทำการลงทะเบียนแล้ว เขียนประวัติส่วนตัวของตนเอง รวมไปถึงคุณสมบัติเด่นของเว็บไซต์นี้คือ การเชื่อมโยงกับเฟซบุ๊ก, ฟลิคเกอร์, กูเกิล+, ลิงด์อิน, ทวิตเตอร์, ทัมเบลอร์ และยูทูบ ซึ่งในหน้า ๆ หนึ่ง จะมีขนาด 1 หน้าเว็บไซต์ ซึ่งจะประกอบไปด้วยลิงก์เชื่อมโยงกับสังคมออนไลน์, ประวัติ และรูปพื้นหลังของผู้ใช้
เงียมเตียง
เงียมเตียง หรือ เงียเตียง มีชื่อในภาษาจีนกลางว่า หมางหยาฉาง เป็นตัวละครในนวนิยายอิงประวัติศาสตร์จีนในศตวรรษที่ 14 เป็นขุนพลชนเผ่าลำมัน (南蠻 หนานหมาน) ใต้การบังคับบัญชาของเบ้งเฮ็กผู้เป็นมันอ๋อง (蠻王 หมานหวาง) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
เงียมเตียงเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก
เงียมเตียงปรากฏเป็นตัวละครในนวนิยายสามก๊กตอนที่ 87 และ 88 เป็นขุนพลใต้บังคับบัญชาของเบ้งเฮ็ก ใช้ง้าวเป็นอาวุธและขี่ม้าสีเหลือง
ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง และทำศึกกับเบ้งเฮ็กเป็นครั้งแรก เงียมเตียงเข้ารบกับอองเป๋งขุนพลจ๊กก๊ก หลังจากรบได้ไม่กี่เพลงอองเป๋งก็ล่าถอย เบ้งเฮ็กนำทหารไล่ตามจึงต้องกลถูกซุ่มโจมตีโดยเตียวหงี เตียวเอ๊ก และเตียวจูล่ง เบ้งเฮ็กจึงถูกจับตัว จูกัดเหลียงให้ปล่อยตัวเบ้งเฮ็กไปเป็นครั้งแรก
ต่อมาม้าต้ายขุนพลจ๊กก๊กลอบข้ามแม่น้ำลกซุยเข้ายึดเส้นทางลำเลียงเสบียงที่หุบเขาเจี่ยชาน (夾山峪 เจี่ยชานยฺวี่) เบ้งเฮ็กจึงสั่งให้เงียมเตียงนำทหาร 3,000 นายไปรบกับม้าต้าย เงียมเตียงรบกับม้าต้ายได้เพลงเดียวก็ถูกม้าต้ายฟันตกม้าตาย
เรือหลวงศรีอยุธยา
เรือหลวงศรีอยุธยา (HTMS Sri Ayudhya) เป็นเรือรบประเภทเรือปืนยามฝั่งสังกัดราชนาวีไทย
มีระวางขับน้ำ 2,350 ตัน เครื่องจักรดีเซล 2 เครื่อง ความเร็วมัธยัสถ์ 12.2 นอต ติดอาวุธปืน 8 นิ้ว ป้อมคู่ จำนวน 2 ป้อม ปืน 3 นิ้ว จำนวน 4 กระบอก ปืน 50 มิลลิเมตร จำนวน 2 แท่น พลประจำเรือ 234 นาย ต่อจากอู่ต่อเรือคาวาซากิ ประเทศญี่ปุ่น ขึ้นระวางประจำการ เมื่อ 19 กรกฎาคม พ.ศ. 2481 จัดเป็นเรือพี่เรือน้องกับ เรือหลวงธนบุรี ที่ได้ไปเปลี่ยนเวรรักษาการณ์ ณ เกาะช้าง จังหวัดตราด เมื่อเย็นวันที่ 16 มกราคม พ.ศ. 2484 และเกิดยุทธนาวีกับฝรั่งเศส (ยุทธนาวีเกาะช้าง) ในเช้าวันรุ่งขึ้น เมื่อเรือหลวงธนบุรีจมไปแล้ว เรือหลวงศรีอยุธยาจึงเสมือนสัญลักษณ์แห่งความกล้าหาญอีกลำหนึ่งของราชนาวีไทย
เรือหลวงศรีอยุธยา เคยถวายงานเป็นเรือพระที่นั่งพระบาทสมเด็จพระเจ้าอยู่หัวภูมิพลอดุลยเดช (ขณะมีพระอิสริยยศเป็น สมเด็จพระอนุชาธิราช เจ้าฟ้าภูมิพลอดุลยเดช) และพระบาทสมเด็จพระเจ้าอยู่หัวอานันทมหิดล ครั้งเสด็จนิวัติพระนครครั้งแรกเมื่อวันที่ 15 พฤศจิกายน พ.ศ. 2481 และเสด็จนิวัติพระนครครั้งล่าสุดเมื่อวันที่ 24 มีนาคม พ.ศ. 2493 พร้อมด้วยสมเด็จพระนางเจ้าสิริกิติ์ พระบรมราชินีนาถ (ขณะมีพระอิสริยยศเป็น หม่อมราชวงศ์สิริกิติ์ กิติยากร) พระบาทสมเด็จพระเจ้าอยู่หัวภูมิพลอดุลยเดชจึงมีพระปฏิพัทธ์กับเรือพระที่นั่งลำนี้ ตั้งแต่ทรงพระเยาว์ ดังจะเห็นได้จากพระบรมฉายาลักษณ์ที่ทรงต่อเรือหลวงศรีอยุธยาจำลอง ด้วยฝีพระหัตถ์ของพระองค์เอง
เรือหลวงศรีอยุธยา มีส่วนเกี่ยวข้องกับประวัติศาสตร์การเมืองไทยในกรณีกบฏแมนฮัตตัน เมื่อวันที่ 29-30 มิถุนายน พ.ศ. 2494 เมื่อทหารเรือกลุ่มหนึ่ง นำโดย นาวาตรี มนัส จารุภา ได้นำกำลังทหารเรือส่วนหนึ่งพร้อมด้วยอาวุธปืนกลแมดเสน ซึ่งเป็นอาวุธหนัก บุกจู่โจมจับตัว จอมพล ป. พิบูลสงคราม นายกรัฐมนตรี ขณะทำหน้าที่เป็นประธานพิธีรับมอบเรือขุดสันดอนสัญชาติอเมริกันชื่อ "แมนฮัตตัน" จากอุปทูตสหรัฐอเมริกา ที่ท่าราชวรดิฐ ในเวลา 15.00 น. ท่ามกลางแขกเหรื่อผู้มีเกียรติมากมายในพิธี ลงจากเรือแมนฮัตตัน จากนั้นได้นำตัวลงเรือข้ามฟากเพื่อนำขึ้นไปยังเรือหลวงศรีอยุธยา ที่จอดลอยลำอยู่กลางแม่น้ำเจ้าพระยา เพื่อเป็นตัวประกัน
เหตุที่ใช้เรือหลวงศรีอยุธยาเป็นสถานที่กักตัวประกัน ซึ่งเป็นเสมือนหัวใจสำคัญนั้น เพราะคณะผู้ก่อการมั่นใจในประสิทธิภาพของเรือ เพราะเป็นเรือเหล็กหุ้มเกราะ อาวุธเบาไม่สามารถทำอะไรได้ อีกทั้งยังมีอาวุธที่ทรงอานุภาพ คือ ปืนโฟร์ฟอร์ต 8 นิ้ว ยิงวิถีราบ ที่ถือว่ามีอานุภาพสูงกว่าอาวุธของทางทหารบก
แต่ทว่าแผนการรัฐประหารในครั้งนี้เกิดความผิดพลาด เมื่อไม่เป็นไปตามแผน ซึ่งเรือหลวงศรีอยุธยาจะต้องแล่นผ่านสะพานพระพุทธยอดฟ้า เพื่อไปตั้งกองบัญชาการที่กรมสรรพาวุธทหารเรือ บางนา แต่ทว่าสะพานไม่เปิด จึงกลับลำที่หน้าป้อมวิชัยประสิทธิ์ แล้วแล่นไปจอดลอยลำหน้าท่าราชวรดิฐ ตลอดคืนวันที่ 29  มิถุนายน การปะทะกันยังไม่เกิดขึ้น แต่บรรยากาศของความตึงเครียดเพิ่มขึ้นเรื่อย ๆ
ในส่วนตัวของจอมพล ป. พิบูลสงคราม ที่ถูกจับกุมตัวไป ได้เจรจากับคณะผู้ก่อการที่นำโดย นาวาเอก อานนท์ ปุณฑริกกาภา และ น.ต.มนัส จารุภา ถึงเหตุผลของการกระทำ และเป็นผู้เสนอที่จะออกอากาศโดยบันทึกเสียงจากเส้นลวดบันทึกเสียง แล้วถูกนำไปออกอากาศกระจายเสียงทางวิทยุทหารเรือ ว่าเป็นแถลงการณ์จากนายกรัฐมนตรีด้วยความสมัครใจ ไม่ได้เป็นการบีบบังคับ แต่ทางฝ่ายรัฐบาลได้ออกกระจายเสียงตอบโต้ไปทางวิทยุกรมการรักษาดินแดน ซึ่งทางรัฐบาลได้ตัดสินใจให้ฝ่ายทหารเรือบุกชิงตัวจอมพล ป. กลับคืนมาก่อนรุ่งสาง ไม่เช่นนั้นจะทำการยิงให้เด็ดขาดกันไป แต่ทางทหารเรือปฏิเสธเพราะเกรงว่าจอมพล ป. จะได้รับอันตราย แม้ทาง พลเรือโท ผัน นาวาวิจิต ผู้บังคับการกองเรือรบ ซึ่งถือเป็นผู้บังคับบัญชาโดยตรงของคณะผู้ก่อการ จะขออาสาขึ้นไปบนเรือเองในเวลารุ่งเช้าเพื่อเจรจากับกลุ่มผู้ก่อการ